ananddey/assamese-wiki-corpus huggingface dataset:
স্নায়ু

স্নায়ু হৈছে এক্সন নামৰ এবিধ দীঘল আঁহৰ থুপ, যি শৰীৰৰ প্ৰতিটো অংগক কেন্দ্ৰীয় স্নায়ু তন্ত্ৰৰ সৈতে সংযুক্ত কৰে। ই হৈছে স্নায়ু তন্ত্ৰৰ এক আবদ্ধ প্ৰণালী। স্নায়ু তন্ত্ৰ হৈছে জীৱদেহৰ ঐচ্ছিক আৰু অনৈচ্ছিক কাৰ্যসমূহৰ মাজত সমন্বয় ৰক্ষা কৰা আৰু শৰীৰৰ বভিন্ন অংশলৈ সংকেত পৰিবহন কৰা এক অংগ তন্ত্ৰ। প্ৰায় সকলো জীৱ প্ৰজাতিৰে স্নায়ু তন্ত্ৰ কেন্দ্ৰীয় স্নায়ু তন্ত্ৰ (CNS) আৰু প্ৰান্তীয় স্নায়ু তন্ত্ৰ (PNS) নামৰ দুটা ভাগত বিভক্ত। মগজু আৰু স্নায়ু ৰজ্জু লগলাগি কেন্দ্ৰীয় স্নায়ু তন্ত্ৰ গঠিত হয়। প্ৰান্তীয় স্নায়ু তন্ত্ৰ প্ৰধানকৈ স্নায়ুৰ দ্বাৰা গঠিত। এডাল স্নায়ুৰ ভিতৰেদি শৰীৰৰ কোনো এটা অংগৰ পৰা এক্সনৰ যোগেদি বিদ্যুৎৰাসায়নিক স্পন্দন কেন্দ্ৰীয় স্নায়ু তন্ত্ৰলৈ পৰিবাহিত হয়। ইন্দ্ৰিয়ৰ ক্ষেত্ৰত এই স্পন্দন বিপৰীত দিশেও পৰিবাহিত হয়। স্নায়ুত থকা প্ৰত্যেকডাল এক্সন নিউৰণ নামৰ স্নায়ুকোষেৰে গঠিত, ইয়াৰ ওপৰত স্কোৱান কোষে (Schwann cell) মায়েলিনৰ প্ৰলেপেৰে আৱৰি ৰাখে।

প্ৰত্যেক স্নায়ুৰ ভিতৰত, প্ৰত্যেকডাল এক্সনক এণ্ডনিউৰিয়াম নামৰ এবিধ সংযোজী কলাৰে আৱৰি থাকে। এক্সনসমূহে ফেচিকল নামৰ এটা গুচ্ছ গঠন কৰে, আৰু প্ৰত্যেকটো গুচ্ছ পেৰিনিউৰিয়াম নামৰ এবিধ সংযোজী কলাৰে আবৃত হৈ থাকে। শেষত গোটেই স্নায়ুডালৰ চাৰিওকাষে এপিনিউৰিয়াম নামৰ সংযোজী কলাৰ এটা আৱৰণ থাকে।

কেন্দ্ৰীয় স্নায়ু তন্ত্ৰৰ এই গঠনটোক ট্ৰেক্‌ছ (tracts) বুলি কোৱা হয়।

শৰীৰতত্ত্ব

সংকেত পৰিবহনৰ ওপৰত নিৰ্ভৰ কৰি স্নায়ুক তিনিটা ভাগত ভাগ কৰা হয়:
সংবেদী স্নায়ু, অন্তৰ্বাহী স্নায়ু (Afferent nerve): এনে স্নায়ুয়ে ৰিছিপ্টৰ বা গ্ৰাহক কোষৰ পৰা কেন্দ্ৰীয় স্নায়ুতন্ত্ৰলৈ উদ্দীপনা বহন কৰি লৈ যায়। সংবেদী নিউৰন বা স্নায়ুকোষৰ পৰা তৈয়াৰ হোৱা বাবে এইবোৰক সংবেদী স্নায়ু বোলা হয়। দৰ্শন অনুভূতিৰ বাবে অপটিক নাৰ্ভ, ঘ্ৰাণৰ বাবে অলফেক্টৰি নাৰ্ভ আৰু শ্ৰৱণৰ বাবে অডিটৰি নাৰ্ভ এই শ্ৰেণীৰ স্নায়ু।
চেষ্টীয় স্নায়ু, বহিৰ্বাহী স্নায়ু (Efferent nerve): এনে স্নায়ুয়ে কেন্দ্ৰীয় স্নায়ুতন্ত্ৰৰ পৰা অনুভূতি লৈ আনি ইনফেক্টৰ বা কাৰক কোষত দিয়ে। মটৰ নিউৰনৰ স্নায়ুতন্ৰৰ দ্বাৰা তৈয়াৰি বাবে এনে স্নায়ুক মটৰ নাৰ্ভ বা চেষ্টীয় স্নায়ু বোলা হয়। তৃতীয় কৰোটি স্নায়ু বা অকুলোমোটৰ নাৰ্ভ আৰু ষষ্ঠ কৰোটি স্নায়ু বা এব্দোছেন্স নাৰ্ভ এই গোত্ৰে।
মিশ্ৰ স্নায়ু (Mixed nerve): এই স্নায়ুবোৰ একে লগে অন্তৰ্বাহী আৰু বহিৰ্বাহী হয়। অৰ্থাৎ উভয়মুখে এই স্নায়ুয়ে অনুভূতি কঢ়িয়াই নিয়ে। সংবেদী আৰু মটৰ দুয়ো প্ৰকাৰৰ স্নায়ুতন্ত্ৰৰ দ্বাৰা গঠিত হোৱা বাবে এনে স্নায়ুক মিশ্ৰ স্নায়ু বোলে। সপ্তম কৰোটি স্নায়ু বা ফেছিয়েল নাৰ্ভ, দশম কৰোটি স্নায়ু বা ভেগাছ নাৰ্ভ হল এই শ্ৰেণীৰ অন্তৰ্ভুক্ত।

কেন্দ্ৰীয় স্নায়ু তন্ত্ৰৰ সৈতে সংযুক্ত হোৱা স্থান অনুসৰি স্নায়ুবোৰক দুটা ভাগত ভাগ কৰা হয়:
ৰজ্জু স্নায়ু (Spinal nerves): এই স্নায়ুবোৰ দেহৰ প্ৰায় সকলো অংগলৈকে বিস্তৃত হৈ আছে। দেহৰ মেৰুদণ্ডৰ পৰা স্নায়ু ৰজ্জুলৈ তথা কেন্দ্ৰীয় স্নায়ু তন্ত্ৰৰ সৈতে সংযুক্ত হৈ থাকে। মেৰুদণ্ডৰ পৰা স্নায়ুৰজ্জুলৈ থকা সংযোগৰ ওপৰত নিৰ্ভৰ কৰি এই স্নায়ুবোৰৰ নামকৰণ (letter-number designations) কৰা হয়।
ক্ৰেনিয়েল নাৰ্ভ (Cranial nerves): এই স্নায়ুবোৰ মূৰৰ কিছুমান অংশত থাকে আৰু মগজুৰ সৈতে পোনপতীয়াকৈ সংযুক্ত হৈ থাকে। এই স্নায়ুবোৰ সাধাৰণতে ৰোমান সংখ্যা ১ − ১২ ৰ ভিত্তিত কৰা হয়, কেতিয়াবা ০ সংখ্যাটোও ব্যৱহাৰ কৰা হয়। ইয়াৰোপৰি, ক্ৰেনিয়েল নাৰ্ভবোৰৰ নাম বৰ্ণনামূলক হয়।

তথ্য সংগ্ৰহ

শ্ৰেণী:শৰীৰতত্ত্ব
শ্ৰেণী:স্নায়ুতন্ত্ৰ
ৰাইটিং উইথ ফায়াৰ

ৰাইটিং উইথ ফায়াৰ হৈছে ২০২১ চনত চলচ্চিত্ৰ নিৰ্মাতা সুস্মিত ঘোষ আৰু ৰিণ্টু থমাছৰ পৰিচালনাত নিৰ্মিত ভাৰতীয় তথ্যচিত্ৰ, য’ত দলিত মহিলা নেতৃত্বাধীন বাতৰি কাকত খবৰ লহৰিয়া চলোৱা সাংবাদিকসকলে স্মাৰ্টফোন ব্যৱহাৰ কৰি ১৪ বছৰীয়া ছপাৰ পৰা ডিজিটেল সাংবাদিকতালৈ স্থানান্তৰিত হয়। এইখন শ্ৰেষ্ঠ তথ্যচিত্ৰ বৈশিষ্ট্যৰ বাবে একাডেমী বঁটাৰ বাবে মনোনীত হোৱা প্ৰথম ভাৰতীয় কাহিনীমূলক তথ্যচিত্ৰ।

ঘোষ আৰু থমাছৰ ব্লেক টিকট ফিল্মছৰ বেনাৰত নিৰ্মিত এই তথ্যচিত্ৰখনে‍ ২০২১ চনৰ ছানডান্স চলচ্চিত্ৰ মহোৎসৱত বিশ্ব প্ৰিমিয়াৰ লাভ কৰিছিল৷ তাত এইখনে‍ দৰ্শক বঁটা আৰু বিশ্ব চলচ্চিত্ৰ তথ্যচিত্ৰ শাখাত এটি বিশেষ জুৰী বঁটা লাভ কৰে। এই তথ্যচিত্ৰখনে‍ মহোৎসৱ আৰু সমালোচকসকলৰ পৰা সৰ্বসম্মত প্ৰশংসা লাভ কৰিছিল; কেইবাটাও আন্তঃৰাষ্ট্ৰীয় বঁটা লাভ কৰাৰ লগতে সংবাদ মাধ্যমৰ পৰাও সমালোচকৰ প্ৰশংসাও লাভ কৰে। দ্য নিউয়ৰ্ক টাইমছে ইয়াক "সমালোচকৰ পচন্দ" হিচাপে নাম দিছিল, আৰু দ্য ৱাশ্বিংটন পোষ্ট ত জেছন ৰেজাইয়ানে ইয়াক "সম্ভৱতঃ এতিয়ালৈকে, আটাইতকৈ অনুপ্ৰেৰণামূলক সাংবাদিকতাৰ চলচ্চিত্ৰ" বুলি অভিহিত কৰিছিল। ২০২৩ চনত ৰাইটিং উইথ ফায়াৰে শ্ৰেষ্ঠ তথ্যচিত্ৰৰ বাবে পিবডি বঁটা লাভ কৰে, যাৰ ফলত ৰিণ্টু আৰু সুস্মিত এই বঁটাৰ ৮৩ বছৰৰ ইতিহাসত এই স্বীকৃতি লাভ কৰা প্ৰথমগৰাকী ভাৰতীয় চলচ্চিত্ৰ নিৰ্মাতা হিচাপে পৰিগণিত হয়।

সংক্ষিপ্ত বিৱৰণ

ৰাইটিং উইথ ফায়াৰ-এ দলিত (নিপীড়িত-জাতিৰ) মহিলাৰ দ্বাৰা পৰিচালিত ভাৰতৰ একমাত্ৰ সংবাদ সংস্থা খবৰ লহাৰিয়া ৰ কাহিনী কয়। স্মাৰ্টফোনেৰে সজ্জিত এই মহিলা সাংবাদিকসকলে ক্ষমতাৰ আগত সঁচা কথা ক’বলৈ সকলো বিপদত পেলাই দেশৰ কিছুমান কঠিন অঞ্চলৰ পৰা ৰিপ’ৰ্ট কৰে। মুখ্য প্ৰতিৱে‍দক মীৰা আৰু তেওঁৰ অধ্যয়নশীল ক্ৰাইম ৰিপ’ৰ্টাৰ সুনীতাৰ নেতৃত্বত নিৰ্মিত ছবিখনে আমাৰ সময়ৰ আটাইতকৈ জৰুৰী কাহিনীৰ সন্মুখীন হোৱা এই সাংবাদিকসকলৰ বুদ্ধি, বুদ্ধিমত্তা আৰু মমতাৰ সাক্ষ্য বহন কৰিছে।।

ক্ৰমান্বয়ে মেৰুকৃত পৃথিৱীৰ পটভূমিত নিৰ্মিত ৰাইটিং উইথ ফায়াৰত মীৰা আৰু তেওঁৰ ভগ্নীসকলৰ দলটোৱে‍ পাঁচ বছৰ ধৰি যাত্ৰা কৰে - যেতিয়া তেওঁলোকে ভাৰতৰ বৃহত্তম বিষয়সমূহৰ সন্মুখৰ ৰেখাত আৰু নিজৰ ঘৰৰ পৰিসীমাৰ ভিতৰত পৰম্পৰা ভংগ কৰি শক্তিশালী হোৱাৰ প্ৰকৃত অৰ্থ কি সেয়া পুনৰ সংজ্ঞায়িত কৰে।

মুক্তি

ৰাইটিং উইথ ফায়াৰৰ থিয়েটাৰ মুকলি হৈছিল ২০২১ চনৰ নৱেম্বৰ মাহত নিউয়ৰ্কত (ফিল্ম ফ'ৰাম লস এঞ্জেলেছ (লেমলে ৰয়েল চিকাগো) (জেনে চিছকেল ফিল্ম চেণ্টাৰ) আৰু অষ্টিন (অষ্টিন ফিল্ম ছ'চাইটি)-ত, যাৰ ফলত ই আমেৰিকা যুক্তৰাষ্ট্ৰৰ থিয়েটাৰত মুক্তি পোৱা প্ৰথমখন ভাৰতীয় তথ্যচিত্ৰ হিচাপে পৰিগণিত হৈছিল। তথ্যচিত্ৰখনৰ আৰম্ভণি সপ্তাহত সমালোচকৰ অতিশয় ইতিবাচক সমালোচনা আৰু দৰ্শকৰ সঁহাৰিৰ সৈতে সমগ্ৰ আমেৰিকাৰ অধিক চহৰলৈ প্ৰদৰ্শন সম্প্ৰসাৰিত হৈছিল।

তথ্যসূত্ৰ

শ্ৰেণী:তথ্যচিত্ৰ
সঞ্চিতা লুইটেল

সঞ্চিতা লুইটেল (জন্ম: ২ মে' ১৯৮৩) এগৰাকী প্ৰখ্যাত নেপালী অভিনেত্ৰী। তেওঁ নেপালী চলচ্চিত্ৰ উদ্যোগত নিজৰ সৌন্দৰ্য আৰু প্ৰতিভাৰ বাবে সুপৰিচিত। সঞ্চিতাই কলা আৰু আইন বিষয়ত স্নাতকোত্তৰ ডিগ্ৰী অৰ্জন কৰিছে, যিয়ে তেওঁৰ একাডেমিক আৰু শিল্পীজীৱনৰ প্ৰতিশ্ৰুতি প্ৰতিফলিত কৰে।

ব্যক্তিগত জীৱন

সঞ্চিতা লুইটেলৰ জন্ম ১৯৮৩ চনৰ ২ মে' তাৰিখে নেপালৰ কাঠমাণ্ডুত হৈছিল। তেওঁ ২০০৯ চনত নেপালী অভিনেতা নিকিল উপ্ৰেতিক বিয়া কৰে, আৰু তেওঁলোকৰ দুজন সন্তান আছে।

চলচ্চিত্ৰ তালিকা

সঞ্চিতা লুইটেল ২০০১ চনত 'অপ্সৰা' চলচ্চিত্ৰৰ জৰিয়তে অভিনয় আৰম্ভ কৰে আৰু তাৰ পাছত বহুতো সফল নেপালী চলচ্চিত্ৰত অভিনয় কৰিছে। তেওঁৰ উল্লেখযোগ্য চলচ্চিত্ৰসমূহৰ তালিকা তলত দিয়া হৈছে:

বৰ্ষ চলচ্চিত্ৰৰ নাম ভূমিকা মন্তব্য
২০১৯ হাজাৰ জুনি সম্ম
২০১৬ ৰাধা
২০১০ কোহি মেৰো
২০১০ দাসধুঙ্গা
২০১১ দাই কো শ্বশুৰালী
২০১১ পাৰখি ৰাখা হাই
২০১১ জয় শিৱ শংকৰ
২০১১ মাজি দাই
২০১২ বিজয়পথ
২০০৫ প্ৰেম যুদ্ধ সমুন্দ্ৰ
২০০৩ উন্‌কো সমঝনামা
২০০৩ মুনা মদন
২০০২ মায়া নামাৰ

বাহ্যিক সংযোগ

IMDbত সঞ্চিতা লুইটেল
ফেচবুকত সঞ্চিতা লুইটেল
ইনষ্টাগ্ৰামত সঞ্চিতা লুইটেল

তথ্যসূত্ৰ

শ্ৰেণী:নেপালী অভিনেত্ৰী
শ্ৰেণী:নেপালী চলচ্চিত্ৰৰ অভিনেত্ৰী
ৰেহানা ফাটিমা

ৰেহানা ফাথিমা ক সূৰ্য্যগায়ত্ৰী বুলিও কোৱা হয়৷ তেওঁ কেৰালাৰ এগৰাকী ভাৰতীয় মহিলা অধিকাৰ কৰ্মী।

তেওঁ টেলিকমিউনিকেচন আৰু মডেলিঙৰ দিশত অৰ্হতা আছে৷ তেওঁ নৈতিক পুলিচিং আৰু যৌনতাবাদৰ বিৰুদ্ধে বিভিন্ন প্ৰতিবাদত অংশগ্ৰহণ কৰিছে। ২০১৮ চনৰ অক্টোবৰ মাহত ফাতিমাই ব্যাপক চৰ্চা লাভ কৰিছিল যেতিয়া উচ্চতম ন্যায়ালয়ে ঋতুস্ৰাৱৰ সময়ত মহিলাৰ ওপৰত থকা মন্দিৰত প্ৰৱেশজনিত নিষেধাজ্ঞা প্ৰত্যাহাৰ কৰাৰ সিদ্ধান্তৰ পিছত তেওঁ কেৰালাৰ সবৰীমালা মন্দিৰত প্ৰৱেশৰ চেষ্টা কৰিছিল৷ তেওঁ মন্দিৰত প্ৰৱেশ কৰিবলৈ বিচৰা দুগৰাকী মহিলাৰ ভিতৰত অন্যতম আছিল। ফেচবুক পোষ্টৰ অভিযোগত আপত্তিজনক পোষ্ট আৰু বডি পেইণ্টিং ভিডিঅ’ৰ বাবে গ্ৰেপ্তাৰ কৰাকে ধৰি তেওঁৰ সক্ৰিয়তাৰ বাবে আইনী পৰিণতিৰ সন্মুখীন হ’বলগীয়া হৈছে। তেখেতে 'শ্বৰীৰাম সমৰাম সন্নিধ্যাম' নামেৰে এখন আত্মজীৱনী লিখিছিল৷

প্ৰাথমিক জীৱন আৰু শিক্ষা

ৰেহানা ফাতিমা প্যাৰিজান চুলাইমানৰ জন্ম হৈছিল এটা মুছলমান পৰিয়ালত। দ্বাদশ শ্ৰেণীত পঢ়ি থকাৰ সময়তে তেওঁৰ পিতৃ প্যাৰিজান চুলাইমানৰ মৃত্যু হয়। তাৰপিছত তেওঁ বাধ্যতামূলক অৱসৰ লৈছিল।

মহিলা অধিকাৰ কৰ্মী হোৱাৰ আগতে ফাতিমাই মডেলিং কৰিছিল ।

যুগ যুগ ধৰি ভাৰতৰ কেৰালাৰ সবৰীমালা মন্দিৰত সন্তান জন্ম দিয়া বয়সৰ (প্ৰায় ১০–৫০ বছৰ বয়সৰ) মহিলাক পূজা কৰাত নিষেধাজ্ঞা আৰোপ কৰা হৈছে। কিছুমান ভক্তৰ মতে তাৰ বাসিন্দা দেৱতাই বৈবাহিক জীৱন পালন কৰি আছে আৰু সন্তান কঢ়িয়াই নিব পৰা মহিলাসকলে তেওঁক ব্ৰতৰ পৰা বিচ্যুত কৰিব পাৰে।এনডিটিভিৰ এটা প্ৰবন্ধ অনুসৰি কিছুমানে অনুভৱ কৰে যে মহিলাৰ প্ৰৱেশ অস্বীকাৰৰ মূলতে হৈছে ঋতুস্ৰাৱ কৰা মহিলাসকল "অশুদ্ধ" বুলি প্ৰচলিত হৈ থকা দীৰ্ঘদিনীয়া এক সাংস্কৃতিক বিশ্বাস।. ২০১৮ চনৰ ছেপ্টেম্বৰ মাহত ২০ বছৰীয়া আইনী প্ৰত্যাহ্বানৰ অন্তত ভাৰতৰ উচ্চতম ন্যায়ালয়ে এই নিষেধাজ্ঞা প্ৰত্যাহাৰ কৰে।স্ক্ৰ'লৰ মতে, ২০১৮ চনৰ অক্টোবৰ মাহত ফাতিমা আছিল ঋতুস্ৰাৱ বয়সৰ দুগৰাকী মহিলাৰ ভিতৰত এগৰাকী যিয়ে উচ্চতম ন্যায়ালয়ে সকলো বয়সৰ মহিলাক তাত প্ৰাৰ্থনা কৰিবলৈ প্ৰৱেশৰ অনুমতি দিয়াৰ পিছত মন্দিৰত প্ৰৱেশ কৰিব খোজা দুগৰাকী মহিলাৰ এগৰাকী৷ তেওঁলোক প্ৰথমে কেৰেলাৰ সবৰীমালা মন্দিৰত প্ৰৱেশ কৰিছিল।

তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
বন-ৰৌ

বন-ৰৌ বা কেমটাই পহু আফ্ৰিকা আৰু এছিয়া মহাদেশত দেখিবলৈ পোৱা এবিধ চাৰিঠেঙীয়া জন্তু ।

দৈহিক গঠন

জেঠী সদৃশ প্ৰকাণ্ড দেহটো ৰৌ-মাছৰ দৰে বাকলিৰে আবৃত । ইয়াৰ নেজ বৰ দীঘল আৰু কাণ সৰু । দেহৰ আকাৰ ৩০ – ১০০ ছে.মি.লৈকে হোৱা দেখা যায় ।

বিতৰণ

আফ্ৰিকাৰ পূৱ, মধ্য আৰু দক্ষিণ ভাগ, ছুদান , ভাৰত আৰু দক্ষিণ-পূৱ এছিয়াত এইবিধ জন্তু পোৱা যায় ।

বসতিস্থল

বেছিভাগ বন-ৰৌ/কেমটাই মাটিত বাস কৰে কিন্তু কিছুমান বনৰৌ গছতো বাস কৰে । ইহঁতে সাধাৰণতে শুকান, বালীঅহীয়া ঠাইত থাকি ভাল পায় ।

আচৰণ

ইহঁত নিশাচৰ; সাধাৰণতে অকলে থাকি ভাল পায় আৰু কেৱল মিলনৰ সময়তহে যোৰ পাতি থাকে । ঘ্ৰাণশক্তি বৰ বেছি আৰু ইয়াৰ সহায়তে খাবলৈ পোক-পতঙ্গ বিচাৰি উলিয়ায় । দাঁত নাই যদিও আঠা লগা জিভাখনেৰে পোক-পতঙ্গ ধৰিব পাৰে ।

ইহঁতক কোনোবা শত্ৰুয়ে আক্ৰমণ কৰিলে বল এটাৰ দৰে নিজৰ দেহাটো মেৰিয়াই লয় আৰু কেতিয়াবা দেহত থকা বাকলিৰে শত্ৰুক আক্ৰমণ কৰে । ইহঁতে বেয়া গন্ধ থকা জুলীয়া দ্ৰব্য নিঃসৰণ কৰিব পাৰে ।

স্থিতি তথা সংৰক্ষণ

তথ্যসূত্ৰ

শ্ৰেণী:সৰ্বভোজী
শ্ৰেণী:স্তন্যপায়ী প্ৰাণী
পীযুষ হাজৰিকা

পীযুষ হাজৰিকা অসম প্ৰদেশৰ ভাৰতীয় জনতা পাৰ্টিৰ এজন ৰাজনীতিবিদ তথা অসম চৰকাৰৰ মন্ত্ৰী।

ব্যক্তিগত জীৱন

পীযুষ হাজৰিকাৰ জন্ম অসমৰ নগাঁও জিলাত অৱস্থিত ৰহাত। তেওঁ স্বৰ্গীয় শিশুৰাম হাজৰিকা আৰু প্ৰমীলা হাজৰিকাৰ পুত্ৰ । হাজৰিকাই গুৱাহাটীৰ আৰ্য বিদ্যাপীঠ মহাবিদ্যালয়ৰ পৰা কলা শাখাত স্নাতক ডিগ্ৰীসম্পন্ন কৰে । ১ অক্টোবৰ,২০১১ বৰ্ষত তেওঁ অভিনেত্ৰী আইমী বৰুৱাৰ সৈতে বিবাপাশত আবদ্ধ হয় । হাজৰিকা বৰ্তমান দুই সন্তানৰ পিতৃ ।

ৰাজনৈতিক জীৱন

হাজৰিকাই ১৯৯৭ চনত ভাৰতীয় ৰাষ্ট্ৰীয় ছাত্ৰ সন্থাত (এনএছইউআই) যোগদান কৰিছিল আৰু পিছলৈ অসম প্ৰদেশ যুৱ কংগ্ৰেছৰ সভাপতি হয়। পৰৱৰ্তী কালত ২০১১ চনৰ অসম বিধানসভা নিৰ্বাচনত নগাঁও জিলাৰ ৰহা বিধানসভা সমষ্টিৰ পৰা কংগ্ৰেছৰ সমৰ্থিত প্ৰাৰ্থী ৰূপে বিধায়ক নিৰ্বাচিত হয় ।

২০১১ চনৰ বিধানসভা নিৰ্বাচনত হাজৰিকাই ৫৬৪৩০ টা ভোট লাভ কৰিছিল আৰু তেওঁৰ নিকটতম প্ৰতিযোগী অল ইণ্ডিয়া ইউনাইটেড ডেমক্ৰেটিক ফ্ৰণ্ট (এআইইউডিএফ)ৰ প্ৰাৰ্থী গুণেশ্বৰ দাসক পৰাস্ত কৰি নিৰ্বাচনত জয়ী হৈছিল, যি ৩৮৪৪৭ টা ভোট লাভ কৰিবলৈ সক্ষম হৈছিল ।

হাজৰিকাই ৬ নৱেম্বৰ, ২০১৫ তাৰিখে বৰ্তমানৰ মুখ্যমন্ত্ৰী হিমন্ত বিশ্ব শৰ্মাৰ পদাংক অনুসৰণ কৰি ভাৰতীয় জনতা পাৰ্টিত আনুষ্ঠানিকভাৱে যোগদান কৰে।
পীযুষ হাজৰিকাই জাগীৰোড সমষ্টিৰ পৰা ২০১৬ চনৰ বিধানসভা নিৰ্বাচনত যুঁজিবলৈ বিজেপিৰ টিকট লাভ কৰিবলৈ সক্ষম হয় আৰু নিৰ্বাচনত জয়ী হয় ।  তেওঁ ৬৬২২৪ টা ভোট লাভ কৰা কংগ্ৰেছৰ নিকটতম প্ৰতিযোগী বিবেকানন্দ দলেক পৰাস্ত কৰি ৯৪৫৫০ টা ভোট লাভ কৰি বিধানসভাৰ জাগীৰোড আসনত জয়লাভ কৰে।তেওঁ সৰ্বানন্দ সোণোৱাল নেতৃত্বাধীন মন্ত্ৰীসভাত স্থান লাভ কৰিবলৈ সক্ষম হয় ।

২০২১ বৰ্ষত হিমন্ত বিশ্ব শৰ্মাৰ নেতৃত্বত গঠন হোৱা বিজেপি চৰকাৰৰ মন্ত্ৰীসভাত তেওঁ জল সম্পদ, তথ্য আৰু জনসম্পৰ্ক,সংসদীয় পৰিক্ৰমা দপ্তৰৰ দ্বায়িত্ব লাভ কৰে ।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
শ্ৰেণী:অসম বিধানসভাৰ সদস্য
শ্ৰেণী:অসম চৰকাৰৰ মন্ত্ৰী
কাতি পূজা

কাতি পূজা বা কাতিকা পূজা অসমৰ ঠাইবিশেষে অনুষ্ঠিত হোৱা এক লৌকিক পূজা৷ এই পূজা কেৱল মহিলাৰ দ্বাৰাই অনুষ্ঠিত হয়৷ ভাৰতৰ আন কিছুমান ঠাইত প্ৰচলিত “কাৰ্তিক পূজা’’ মহিলা আৰু অবিবাহিতা যুৱতীসকলৰ মাজত কাতি মাহৰ সংক্ৰান্তিত পতা হয়৷ “কাৰ্তিক পূজা’’ আৰু “কাতি পূজা’’ কাতি মাহৰ সংক্ৰান্তিত পতা হয় আৰু দুয়োটা পূজাৰ উপাস্য দেৱতা কাৰ্তিক৷ অৱশ্যে, দুয়োগৰাকী দেৱতাৰ একে নহয়৷ ভাৰতৰ আন আন ঠাইত প্ৰচলিত কাৰ্তিক পূজাৰ দেৱতাগৰাকী পুৰাণ বৰ্ণিত শিৱগৌৰিৰ সন্তান আৰু অসমত শিৱ-চণ্ডীৰ পুত্ৰ হ’লেও, তেওঁ সন্তান আৰু শস্যদাতা৷ কাতি ঠাকুৰ লোকদেৱতা শিৱ আৰু চণ্ডীৰ পুত্ৰ আৰু সন্তান দাতা-প্ৰজনন দেৱতা; শাস্ত্ৰত বৰ্ণিত দেৱ-সেনাপতি নহয়৷ অসমত এই পূজা নিৰ্দিষ্ট দিনত পাতিব নোৱাৰিলে আঘোণত পতা হয়; তেতিয়া ইয়াক “নমলা কাতি’’ বোলা হয়৷ এই পূজাত দম্পতীসকলে সুন্দৰ সন্তান কামনা কৰি আৰু অবিবাহিতা ছোৱালীয়ে সুন্দৰ স্বামী কামনা কৰি এই পূজা কৰে৷ অসমৰ কোচ-ৰাজবংশী লোকসকলেও কাৰ্তিক পূজা পাতে৷ তেওঁলোকৰ কাতিপূজা হ’ল, স্কন্দ পুৰাণ উল্লিখিত কাৰ্তিক পূজা৷ মহাদেৱএ অগ্নিৰ শৰীৰত প্ৰৱেশ কৰি এই পুত্ৰ উৎপাদন কৰিছিল৷

পূজাৰ বিধি

কাতি পূজাৰ বাবে ঘৰৰ পৰা নিলগত কোনো মুকলি ঠাইত চাৰিটা কলপুলি পুতি মণ্ডপ সাজি সেই মণ্ডপত বাহন ময়ুৰৰ সতে কাতি ঠাকুৰৰ মূৰ্তি প্ৰতিষ্ঠা কৰা হয়৷ মণ্ডপৰ ওপৰত চন্দ্ৰতাপ অঁৰা থাকে৷ মণ্ডপৰ কলপুলিত এযোৰ ধনু-কাড় ওলোমাই থোৱা হয়৷ পূজা দিবলৈ মহিলা বা যুৱতীসকলে আগদিনা উপবাসে থাকি ঘট্ এযোৰ আৰু তামোল-পাণ দেৱতাৰ উদ্দেশ্যে আগবঢ়ায়৷

তথ্য সূত্ৰ

শ্ৰেণী:অসমৰ সংস্কৃতি
নিমাই ভট্টাচাৰ্য

নিমাই ভট্টাচাৰ্য (; ১০ এপ্ৰিল ১৯৩১ – ২৫ জুন ২০২০) এজন ভাৰতীয় বাঙালী সাহিত্যিক আৰু সাংবাদিক।

প্ৰাথমিক জীৱন

নিমাই ভট্টাচাৰ্যৰ জন্ম তৎকালীন যশোৰ জিলাৰ মাগুৰা মহকুমাৰ (বৰ্তমান জিলা) শালিখা থানাৰ অন্তৰ্গত শৰশুনা গাঁৱত। তিনি‍ বছৰ বয়সতে‍ তেওঁ মাতৃহাৰা হয়। তেওঁৰ পিতৃৰ নাম সুৰে‍ন্দ্ৰনাথ ভট্টাচাৰ্য। ১৯৪৮ চনত তেওঁ মাধ্যমিক পৰীক্ষাত উত্তীৰ্ণ হয়। ইয়াৰ পিছত তেওঁ কলকাতাৰ ৰি‍পন কলেজত নামভৰ্ত্তি‍ কৰে‍। তাৰ পৰা তেওঁ উচ্চতৰ মাধ্যমিক উত্তীৰ্ণ হৈ‍ স্নাতক হয়। নিমাই ভট্টাচাৰ্য বাংলাদেশৰ বগুড়া জিলাৰ কালীতলাৰ বিশিষ্ট ব্যৱসায়ীৰ কন্যা দীপ্তি ভট্টাচাৰ্যৰ সৈতে‍ বিবাহপাশত আৱদ্ধ হয়। দেশবিভাজনৰ পিছত তেওঁ পূৰ্ববঙ্গৰ পৰা পশ্চিমবঙ্গলৈ স্থায়ীভাৱে‍ বসবাস কৰিবলৈ আহে‍। তেতিয়াৰ পৰা তেওঁ কলকাতাৰ টালিগঞ্জৰ শাশমল ৰ‍োডৰ নিজা গৃহত বসবাস কৰিছিল।

শিক্ষা জীৱন

পিতৃৰ নিষ্ঠুৰ ভাগ্যৰ বাবেই ডেৰ বছৰ বয়সতে নিমাই ভট্টাচাৰ্য মাতৃহীন হয় আৰু পিতৃৰ সীমিত আয়ৰ বাবেই অতি কষ্টেৰে কলকাতা নিগমৰ বিনামূলীয়া বিদ্যালয়ত নামভৰ্ত্তি‍ কৰে‍। কিছুদিন কলিকতা ৰিপন কলেজত পঢ়া-শুনা কৰি‍ যশোৰলৈ উভতি আহে‍। ১৯৪১ চনত যশোৰ সমবায় প্ৰতিষ্ঠানৰ চতুৰ্থ শ্ৰেণীত নামভৰ্ত্তি‍ কৰি নৱম শ্ৰেণীলৈকে তাত অধ্যয়ন কৰে। নিমাই ভট্টাচাৰ্যৰ পিতৃ সুৰেন্দ্ৰনাথ ভট্টাচাৰ্য নিজেই যশোৰ সন্মিলনী প্ৰতিষ্ঠানৰ ছাত্ৰ আছিল আৰু পিছলৈ কলিকতালৈ স্থানান্তৰিত হোৱা মুহূৰ্তলৈকে শিক্ষক হিচাপে কাম কৰিছিল। পিছলৈ দেশ বিভাজনৰ পাছত নিমাই ভট্টাচাৰ্যই পিতৃৰ সৈতে কলকাতালৈ‍ উভতি আহে আৰু তাতেই পুনৰ ৰিপন স্কুলত নামভৰ্তি কৰে। তাৰ পৰা ১৯৪৮ চনত মেট্ৰিক পাছ কৰি তাৰ পৰাই আই.এ. আৰু ১৯৫২ চনত বি.এ. পাছ কৰে।

কৰ্মজীৱন

সাংবাদিকতাৰ যোগেদি‍ নিমাই ভট্টাচাৰ্যই নিজৰ কেৰিয়াৰ আৰম্ভ কৰিছিল আৰু তেওঁ পঁচিশ বছৰ ধৰি দিল্লীত ভাৰতীয় বাতৰি কাকতৰ ৰাজনৈতিক-কূটনৈতিক-সংসদীয় সাংবাদিক হিচাপে কাম কৰিছিল। তে‍ওঁ ভাৰতৰ বহু প্ৰধানমন্ত্ৰীৰ সৈতে বিদেশ ভ্ৰমণ কৰি বাতৰি পৰিৱেশন কৰিছিল। ১৯৬৩ চনত তেখেতে লিখা এখন উপন্যাস কলকাতাৰ সাপ্তাহিক ‘অমৃতবজাৰ’ত প্ৰথম প্ৰকাশ কৰি বহুল প্ৰশংসা লাভ কৰে। পৰৱৰ্তী সময়ত তেওঁৰ চাৰিখন উপন্যাস একেখন আলোচনীতে প্ৰকাশ পায়।

উল্লেখযোগ্য কিতাপ

নিমাই ভট্টাচাৰ্যৰ ১৫০ খনতকৈও অধিক গ্ৰন্থ প্ৰকাশ হৈছে। ১৯৭২ চনত মেমচাহেবক একে নামৰ এখন বোলছবিলৈ ৰূপান্তৰিত কৰা হয়। ইয়াত উত্তম কুমাৰ আৰু অপৰ্ণা সেনে মুখ্য চৰিত্ৰত অভিনয় কৰে। তেওঁৰ দ্বাৰা ৰচিত উল্লেখযোগ্য গ্ৰন্থসমূহ হ’ল-

মেমচাহেব
মিনিবাছ
মাতাল
ইনকিলাব
বেচলাৰ
ইমনকল্যাণ
ডিফেন্স কলোনী
প্ৰৱে‍শ নিষেধ
কেৰানী
ভায়া ডেলহাউছী
হকাৰ্চ কৰ্ণাৰ
ৰাজধানী এক্সপ্ৰেছ
নিমন্ত্ৰণ
নাচনী
এংলো ইণ্ডিয়ান
ডাৰ্লিং
মেডাম
ৱান আপ-টু-ডাউন
গোধূলিয়া
প্ৰিয়বৰেষু
আকাশ ভৰা সূৰ্য তাৰা
মোগল চৰাই জংছন
ইয়ৰ অনাৰ
ককটেল
অনুৰোধেৰ আসৰ
যৌৱন নিকুঞ্জে
শেষ পৰানিৰ কড়ি
হৰেকৃষ্ণ জুয়েলাৰ্স
পথেৰ শেষে

তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:মৃত ব্যক্তি
শ্ৰেণী:বঙালী ব্যক্তি
গোলাঘাট চৰকাৰী বেজবৰুৱা উচ্চতৰ মাধ্যমিক বিদ্যালয়

গোলাঘাট চৰকাৰী বেজবৰুৱা উচ্চতৰ মাধ্যমিক বিদ্যালয় গোলাঘাটৰ এখন উচ্চতৰ মাধ্যমিক বিদ্যালয়। ইয়াক ১৮৮৬ চনত ব্ৰিটিছ চৰকাৰে স্থাপন কৰিছিল।
শ্ৰেণী:অসমৰ বিদ্যালয়সমূহ
চহৰ

]] চনৰ এথেন্সৰ বন্দৰ পায়ৰিয়াছৰ মানচিত্ৰ।
]]ৰ পৰা সংগৃহীত

চহৰ হ'ল অপেক্ষাকৃতভাৱে ডাঙৰ আৰু স্থায়ী নিবাস। প্ৰায় একে অৰ্থ বুজোৱা নগৰ শব্দৰ পৰা চহৰক কেনেকৈ পৃথক কৰা হয়, সেই বিষয়ে ভিন্নমত আছে। অনেক চহৰৰ নিজস্ব প্ৰশাসন, ইতিহাস আৰু আইন থাকে।

সাধাৰণতে চহৰৰ নিজস্ব বিভিন্ন ব্যৱস্থা থাকে, যেনে: পয়োঃনিষ্কাশন, মাটিৰ ব্যৱহাৰ, ঘৰ, পৰিবহণ ইত্যাদি। চহৰৰ উন্নতিয়ে মানুহ আৰু ব্যৱসায়ৰ প্ৰসাৰ ঘটাত সহায় কৰে। চহৰ প্ৰায়েই গাঁওৰ দ্বাৰা পৰিবেষ্টিত থাকে। ইয়াত চাকৰিৰ সুযোগ-সুবিধাও বেছি থাকে। ক্ৰমান্নয়ে চহৰৰ আশে পাশে থকা এলেকাবোৰো চহৰৰ আওতালৈ আহে।

উৎপত্তি

চহৰ কেনেকৈ উৎপত্তি হল সেই বিষয়ে কোনো নিৰ্ধাৰিত প্ৰমাণ নাই। অনেক তত্ত্ববিদে ধাৰণা কৰে, কিছু মৌলিক প্ৰয়োজন পূৰণৰ তাগিদাতেই চহৰ জন্মলাভ কৰে।

ধাৰণা কৰা হয়, কৃষি বিপ্লৱ চহৰ সৃষ্টিৰ মূল। এই বিপ্লৱে কৃষিৰ উদ্ভাৱন কৰায়। ইয়াৰফলত মানুহ খাদ্য উৎপাদনৰ তাগিদাত স্থায়ীভাবে একস্থানত বসবাস আৰম্ভ কৰে। এই ঘন জনবসতিৰ ফলত ধীৰে ধীৰে চহৰ গঢ়ি উঠে। পল বাইৰোচৰ চহৰ আৰু অৰ্থনৈতিক উন্নতি নামৰ কিতাপৰ মতে, কৃষিৰ ফলতেই মানুহ একেলগে বসবাস কৰাৰ প্ৰয়োজন অনুভৱ কৰে আৰু এই মৌলিক প্ৰয়োজনৰ বাবেই মানুহে চহৰ গঢ়ি তোলে।

গ্ৰামীণ তত্ত্ববিদ জেন জেকবচৰ মতে, চহৰৰ উৎপত্তিয়ে কৃষিৰ আবিষ্কাৰক তৰান্বিত কৰে, অৱশ্যে তেওঁৰ এই যুক্তি অকাট্য বুলি মানি লোৱা নহয়।

ভূগোল

]]ৰ মানচিত্ৰ। ১৫৫০ চনত জেৰুজালেমৰ এক চহৰৰ পৰা অনুপ্ৰাণিত। এই চহৰ দেৱাল আৰু প্ৰতিৰক্ষামূলক খালৰ দ্বাৰা ঘেৰা।
বিভিন্ন দেশত বিভিন্নভাবে চহৰক সজোৱা হয়। অধিকাংশ ক্ষেত্ৰতেই গ্ৰিড পদ্ধতিত চহৰ তৈয়াৰ কৰা হয়। হাজাৰ বছৰ আগে চীনত এই পদ্ধতি অনুসৰণ কৰা হৈছিল। আলেকজেণ্ডাৰ দ্য গ্ৰেটৰ পৰিকল্পনাবিদ ডিনোক্ৰেটছ অব ৰোডছ এই পৰিকল্পনা মতে নিৰ্মাণ কৰা হৈছিল।

তথ্য সংগ্ৰহ

বহিঃসংযোগ

World Urbanization Prospects, the 2011 Revision, Website of the United Nations Population Division

Geopolis - research group that studies the world's urbanization, Université Paris Diderot, France

শ্ৰেণী:ভূগোল
*
শ্ৰেণী:প্ৰশাসনিক অঞ্চল
ইম'জি

ইম'জি হৈছে ইলেক্ট্ৰনিক মেছেজ আৰু ৱেবপেজত ব্যৱহৃত একপ্ৰকাৰৰ ভাবপ্ৰকাশক চিহ্ন। ইম'জিবোৰ হৈছে একো একোটা চিত্ৰ যিবোৰ মূলতঃ ভাব প্ৰকাশৰ বাবে ব্যৱহাৰ কৰা হয়। ইম'জি বিভিন্ন প্ৰকাৰৰ, যেনে ― মুখভঙ্গি, দৈনন্দিন বস্তু, স্থান, বতৰ আৰু জীৱ-জন্তু। ইম'জি নামৰ উৎপত্তি জাপানী ভাষাৰ 絵 (ই মানে ছবি) আৰু 文字 (ম'জি মানে আখৰ) শব্দ দুটা লগলাগি হৈছে; ইংৰাজী ভাষাৰ শব্দ emotion আৰু emoticon-ৰ সৈতে ইয়াৰ মিল মাত্ৰ এক সংযোগহে। ইয়াৰ আক্ষৰিক অৰ্থ হ'ল চিত্ৰলিপি।

১৯৯০-ৰ দশকত জাপানী মোবাইল ফোনত ইম'জিৰ প্ৰথম আৱিৰ্ভাব হয়। আপেল কোম্পানীৰ আইফোনত ইম'জি অন্তৰ্ভুক্ত হোৱাৰ লগে লগে ইম'জিৰ জনপ্ৰিয়তা বৃদ্ধি হৈ পৰে। তাৰ পাছত এণ্ড্ৰইড আৰু অন্যান্য মোবাইল ফোনতো আপেলৰ অনুসৰণ কৰি ইম'জিক অন্তৰ্ভুক্ত কৰে। মাইক্ৰ'চফ্ট ৱিণ্ড'জ ৮-ত চিগো উইআই চিম্বল চিষ্টম ফণ্টত একবৰ্ণী ইউনিক'ড ইম'জি আৰম্ভ কৰা হয়, পাছত ৱিণ্ড'জ ৮.১-ত চিগো উইআই ইম'জি ফণ্টৰ মাধ্যমেৰে ৰঙীণ ইম'জিৰ প্ৰবৰ্তন কৰা হয়। বৰ্তমানে পাশ্চাত্যৰ জনপ্ৰিয় সংস্কৃতিত ইম'জিয়ে গুৰুত্বপূৰ্ণ স্থান লাভ কৰিছে।

ইতিহাস
মুবাৰক বেগম

মুবাৰক বেগম (ইংৰাজী: Mubarak Begum; সম্পূৰ্ণ নাম: মহৰুত্তুন মুবাৰক উল-নিছা বেগম) এগৰাকী ভাৰতীয় তৱাইফ (নৃত্যশিল্পী) আৰু দিল্লীৰ মোগল দৰবাৰৰ প্ৰথম ব্ৰিটিছ ৰেছিডেণ্ট ডেভিদ অক্টাৰলনীৰ ত্ৰয়োদশ পত্নী আছিল।

এটা দৰিদ্ৰ পৰিয়ালত জন্মগ্ৰহণ কৰা মুবাৰক বেগমে ইছলাম ধৰ্ম গ্ৰহণ কৰাৰ আগতে প্ৰথমতে পুনেত এগৰাকী নৃত্যশিল্পী হিচাপে কেৰিয়াৰ আৰম্ভ কৰিছিল। বেগম এগৰাকী তৱাইফ হৈ পৰিছিল আৰু তেওঁ কেইবাখনো কাব্য সন্মিলন আয়োজন কৰিছিল। তেওঁৰ অতিথিসকলৰ ভিতৰত বিখ্যাত কবি মিৰ্জা গালিবো অন্যতম আছিল। চাৰ ডেভিদে প্ৰথমে তেওঁক এগৰাকী উপপত্নী হিচাপে ক্ৰয় কৰিছিল আৰু কেইবছৰমানৰ পিছত তেওঁক বিবাহ কৰাইছিল। মুবাৰক বেগমে তেওঁৰ স্বামীৰ দৰবাৰত যথেষ্ট প্ৰভাৱ বিস্তাৰ কৰিছিল বুলি কোৱা হয়।

অক্টাৰলনীৰ আটাইতকৈ প্ৰিয় পত্নী বুলি বিবেচিত বেগম তেওঁৰ কনিষ্ঠতম সন্তান দুগৰাকী কন্যাৰ মাতৃ আছিল। তেওঁক "জেনেৰেলী বেগম" বুলি জনা গৈছিল। তেনে হিচাপে তেওঁ ঘৰৰ বাকী সদস্যসকলৰ তুলনাত অগ্ৰাধিকাৰ লাভ কৰিছিল।

বেগম এগৰাকী ধৰ্মপ্ৰাণ মুছলমান আছিল আৰু এবাৰ তেওঁ হজ্জ কৰিবলৈ ছুটীৰ বাবে আৱেদন জনাইছিল।

অক্টাৰলনীতকৈ বয়সত বহুত সৰু হ’লেও বেগমক তেওঁলোকৰ বৈবাহিক সম্পৰ্কত আধিপত্য বিস্তাৰ কৰা চৰিত্ৰ হিচাপে দেখা গৈছিল। ইয়াৰ ফলত এজন পৰ্যবেক্ষকে মন্তব্য কৰিছিল যে "চাৰ ডেভিদক দিল্লীৰ কমিচনাৰ কৰাটো জেনেৰেলী বেগমক কমিচনাৰ কৰাৰ দৰেই আছিল"। আন এজন পৰ্যবেক্ষকে মন্তব্য কৰিছিল যে "অক্টাৰলনীৰ প্ৰেয়সীয়ে এতিয়া দেৱালৰ ভিতৰত থকা প্ৰতিজনৰে মুৰব্বী"। তেওঁৰ প্ৰভাৱৰ ফলত অক্টাৰলনীয়ে তেওঁৰ ল'ৰা-ছোৱালীবোৰক মুছলমান হিচাপে ডাঙৰ-দীঘল কৰাৰ কথা ভাবিছিল আৰু যেতিয়া বেগমৰ কন্যাকল ডাঙৰ হৈছিল, তেওঁ দিল্লীৰ অন্যতম আগশাৰীৰ মুছলমান পৰিয়াল লোহাৰুৰ নৱাবসকলৰ পৰিয়ালৰ পৰা এটি সন্তান তুলি লৈছিল। মুবাৰকৰ দ্বাৰা লালিত-পালিত হোৱা ছোৱালীজনীয়ে তাইৰ সম্পৰ্কীয় ভাতৃ অৰ্থাৎ বিখ্যাত উৰ্দু কবি মিৰ্জা গালিবৰ ভতিজাকক বিয়া কৰাইছিল।

বেগমে নিজকে এক স্বতন্ত্ৰ শক্তি হিচাপে প্ৰতিষ্ঠা কৰিছিল আৰু এক স্বতন্ত্ৰ বৈদেশিক নীতি অনুসৰণ কৰিছিল। এটা সময়ত খবৰ ওলাইছিল যে "মুবাৰক বেগম ওৰফে জেনেৰেলী বেগমে দিল্লীৰ কাগজবোৰ নিজাৰ আৰু খিলাতৰ [উপহাৰ আৰু সন্মানীয় পোছাক] হিচাপৰে ভৰাই পেলাইছে যিবোৰ তেওঁ বিভিন্ন ভাৰতীয় শক্তিৰ ৰাষ্ট্ৰদূতসকলৰ সৈতে কৰা লেনদেনত গ্ৰহণ কৰিছে বা দিছে— এইটো সঁচা হ'লে এক অস্বাভাৱিক স্বাধীনতা।"

অৱশ্যে ইমান ক্ষমতা আৰু মৰ্যাদা থকাৰ পিছতো বেগম ব্ৰিটিছ আৰু মোগল উভয়ৰে মাজত অজনপ্ৰিয় আছিল। তেওঁ নিজকে "লেডী অক্টাৰলনী" বুলি মাতি ব্ৰিটিছসকলক অসন্তুষ্ট কৰিছিল আৰু মোগলসকলক অসন্তুষ্ট কৰি নিজকে "কুদছিয়া বেগম" উপাধি প্ৰদান কৰিছিল, যিটো উপাধি পূৰ্বে কেৱল সম্ৰাটৰ মাতৃৰ বাবে সংৰক্ষিত আছিল। অক্টাৰলনীৰ মৃত্যুৰ পিছত তেওঁ উত্তৰ পুৰণি দিল্লীত অক্টাৰলনীয়ে নিৰ্মাণ কৰা এক এংলো-মোগল বাগিচা সমাধিক্ষেত্ৰ মুবাৰক বাগ উত্তৰাধিকাৰ সূত্ৰে লাভ কৰিছিল। তেওঁৰ অজনপ্ৰিয়তা আৰু এজনী নৃত্যশিল্পী হিচাপে থকা অতীতৰ বাবে কোনো মোগল ভদ্ৰলোকে তেওঁৰ নিৰ্মাণ ব্যৱহাৰ কৰিব নিবিচাৰিছিল। আজিও পুৰণি চহৰৰ স্থানীয় বাসিন্দাসকলে এই সমাধিক্ষেত্ৰটোক "ৰাণ্ডী কি মছজিদ" বুলি কয়। ১৮৭৮ চনত তেওঁৰ মৃত্যুৰ পিছত মছজিটো ব্ৰিটিছ চৰকাৰে অধিগ্ৰহণ কৰে। মধ্যযুগীয় ভাৰতত মহিলাৰ দ্বাৰা নিৰ্মাণ কৰা তিনিখন মছজিদৰ ভিতৰত এই মছজিদখন অন্যতম।

তথ্যসূত্ৰ

শ্ৰেণী:ভাৰতীয় নৃত্যশিল্পী
শ্ৰেণী:ভাৰতীয় কবি
শ্ৰেণী:ভাৰতীয় কণ্ঠশিল্পী
লক্ষীমপুৰ চিকিৎসা মহাবিদ্যালয় আৰু চিকিৎসালয়

লক্ষীমপুৰ চিকিৎসা মহাবিদ্যালয় আৰু চিকিৎসালয়
অসমৰ লখিমপুৰ জিলাৰ উত্তৰ লখিমপুৰত অৱস্থিত এখন চৰকাৰী চিকিৎসা মহাবিদ্যালয়। ২০২১ চনৰ ১ অক্টোবৰ তাৰিখৰ পৰা ই সম্পূৰ্ণৰূপে কাৰ্যক্ষম হৈছিল। এইখন অসমৰ অষ্টম চিকিৎসা মহাবিদ্যালয়। মহাবিদ্যালয়খনে ২০২১-২২ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰিছে।

অধ্যাপক (ড°) অনুপ কুমাৰ দাস চিকিৎসা মহাবিদ্যালয়খনৰ প্ৰথম গৰাকী অধ্যক্ষ আৰু মুখ্য পৰিদৰ্শক।

অৱস্থান আৰু পৰিবহণ

লখিমপুৰ চিকিৎসা মহাবিদ্যালয় অসমৰ লখিমপুৰ জিলাৰ সদৰ উত্তৰ লখিমপুৰৰ চাবতি অঞ্চলৰ চৌখাম গাঁৱত অৱস্থিত। ই লখিমপুৰ বাছ আস্থান আৰু লখিমপুৰ ৰে'ল ষ্টেচনৰ পৰা প্ৰায় ৩ কিঃমিঃ নিলগত অৱস্থিত। লগতে নিকটৱৰ্তী লীলাবাৰী বিমানবন্দৰৰ পৰা প্ৰায় ৪ কিঃমিঃ নিলগত অৱস্থিত।

তথ্য উৎস

শ্ৰেণী:অসমৰ চিকিৎসালয়
শ্ৰেণী:অসমৰ চিকিৎসা মহাবিদ্যালয়
শ্ৰেণী:লখিমপুৰ জিলা
হীৰ ৰাঞ্জা

হীৰ ৰাঞ্জা কেইবাটাও ঐতিহাসিক কাব্যিক আখ্যান থকা এক পৰম্পৰাগত পাঞ্জাবী লোক-ট্ৰেজেডী; ইয়াৰ প্ৰথমখন পূৰ্বে চলি অহা মৌখিক কিংবদন্তিৰ আধাৰত ১৬০০ চনত দামোদৰ গুলাতীয়ে লিখা আৰু দ্বিতীয়খন ১৭৬৬ চনত ৱাৰিছ শ্বাহে মহাকাব্যিক ৰূপত লিখা হীৰৰ আখ্যান, যিখন আটাইতকৈ বিখ্যাত। তখত হাজাৰা আৰু টিলা জোগিয়াঁৰ পটভূমিত পৰিৱেশিত এই আখ্যানত পাঞ্জাবৰ গ্ৰাম্য অঞ্চলৰ এহাল যুৱক-যুৱতীৰ প্ৰেম, বলপূৰ্বক বিচ্ছেদ আৰু অৱশেষত একেলগে মৃত্যুৰ কাহিনী বৰ্ণোৱা হৈছে।

পঞ্জাৱৰ চাৰিটা জনপ্ৰিয় ট্ৰেজিক ৰোমাঞ্চৰ ভিতৰত ই অন্যতম। বাকী তিনিটা হৈছে মিৰ্জা চাহিবা, সোহনী মহিৱাল আৰু ছচ্ছি পুন্নুন।

ইতিহাস

হীৰ ৰাঞ্জাৰ আখ্যান কেইবাজনো কবিয়ে ৰচনা কৰিছে। প্ৰথমে এই কাহিনী বৰ্ণনা কৰা দামোদৰ গুলাতিয়ে নিজকে এই ঘটনাৰ প্ৰত্যক্ষদৰ্শী বুলি দাবী কৰিছিল। তেওঁৰ আখ্যানক পাঞ্জাবী সাহিত্যৰ আটাইতকৈ পুৰণি “হীৰ” বুলি গণ্য কৰা হয়। তেওঁ নিজকে ঝঙৰ বাসিন্দা বুলি উল্লেখ কৰিছে, য’ত হীৰৰ ঘৰ আছিল। ষোড়শ শতিকাৰ কবি শ্বাহ হুছেইনেও তেওঁৰ কাফীত এই কাহিনীৰ উল্লেখ কৰিছে। পিছলৈ ৱাৰিছ শ্বাহে ১৭৬৬ চনত তেওঁৰ গ্ৰন্থত কাহিনীটো পুনৰ বৰ্ণনা কৰে, য'ত তেওঁ কয় ঈশ্বৰৰ প্ৰতি মানৱৰ অদম্য সন্ধানৰ প্ৰসংগত কাহিনীটোৰ গভীৰ অৰ্থ আছে।

বাহ্যিক সংযোগ

Documentary on Heer Ranjha Kamran Saqi Documentary Film on Heer Ranjha Produced by Kamran Saqi - Royal News
in Urdu language.
Complete Heer Waris Shah in Shahmukhi language.
Qissa Heer Waris Shah in Unicode Punjabi language.
Heer Ranjha Story by Bilal Zuberi Late

প্ৰসংগ

শ্ৰেণী:পাঞ্জাবী লোককথা
কেণ্ডিচ বুচাৰ

কেণ্ডিচ বুচাৰ (ইংৰাজী: Candice Boucher) এগৰাকী দক্ষিণ আফ্ৰিকান মডেল আৰু অভিনেত্ৰী। ২০১০ চনত বুচাৰ প্লেবয় আৰু স্পৰ্টছ ইলাষ্ট্ৰেটেড আলোচনীৰ বেটুপাতত স্থান লাভ কৰিছিল। ২০১১ চনত তেওঁ বলিউডৰ ছবি আজানত অভিনয় কৰিছিল।

প্ৰাৰম্ভিক জীৱন আৰু মডেলিং

কেণ্ডিচ বুচাৰৰ জন্ম দক্ষিণ আফ্ৰিকাৰ ডাৰবানত হৈছিল। তেওঁ প্ৰতিযোগিতাত জয়ী হয় আৰু এজন স্থানীয় ফটোগ্ৰাফাৰৰ সৈতে ফটো শ্বুট কৰাৰ সুযোগ পায়। ফটোগ্ৰাফাৰজনে বুচাৰৰ ফটোবোৰ দক্ষিণ আফ্ৰিকাৰ মডেলিং সংস্থা 'মডেলছ ইণ্টাৰনেচনেল'লৈ প্ৰেৰণ কৰে। কোম্পানীটোৱে বুচাৰৰ সৈতে যোগাযোগ কৰি তেওঁক কামৰ প্ৰস্তাৱ দিয়ে।

কৰ্মজীৱন

হাইস্কুলৰ শিক্ষা সমাপ্ত কৰি বুচাৰ মডেলিং কেৰিয়াৰ আগবঢ়াই নিবলৈ কেপ টাউনলৈ গুচি যায়। ২০১১ চনত তেওঁ শচীন জে যোশীৰ সৈতে আজান ছবিত অভিনয় কৰে।

চলচ্চিত্ৰপঞ্জী

বৰ্ষ শীৰ্ষক চৰিত্ৰ টোকা
২০১১ আজান আফ্ৰিন চলচ্চিত্ৰত অভিষেক

ব্যক্তিগত জীৱন

বুচাৰ বৰ্তমান আমেৰিকা যুক্তৰাষ্ট্ৰৰ নিউয়ৰ্ক চহৰত বাস কৰে।

তথ্যসূত্ৰ

বাহ্যিক সংযোগ

শ্ৰেণী:দক্ষিণ আফ্ৰিকাৰ ব্যক্তি
শ্ৰেণী:অভিনেত্ৰী
শ্ৰেণী:মডেল